Exp. 2023-3590 (F999 2023-301 )

Vist el Projecte d'obres ordinàries d’adequació d’un local per al dipòsit de l'arxiu municipal a la nau dels 50 metres, redactat pels Serveis Tècnics Municipals

Atès l’informe tècnic de supervisió emès per l’enginyer tècnic municipal, en data 16 de maig de 2023, en el que recomana la seva aprovació inicial.

Atès que es tracta d’obres locals ordinàries de reforma que precisen projecte tècnic, d’acord amb allò que disposa l’article 12 i següents del Decret 179/95 de 13 de juny, pel qual s’aprova el Reglament d’obres, activitats i serveis dels ens locals.

Vist que l’obra sí figura identificada al pressupost vigent, motiu pel qual i en aplicació de l’article 53 p) del Decret Legislatiu 2/2003, de 28 d’abril, pel qual s’aprova el Text refós de la Llei municipal i del règim local de Catalunya, l’aprovació correspon l’alcaldia, i per delegació la Junta de Govern Local.

Vist el procediment d’aprovació que determina l’article 37 del Decret 179/95 de 13 de juny, per qual s’aprova el Reglament d’obres, activitats i serveis dels ens locals.

La Junta de Govern Local, per unanimitat, adopta el següent

**ACORD**

PRIMER.- Aprovar inicialment el Projecte d’obres ordinàries d’adequació d’un local per al dipòsit de l'arxiu municipal a la nau dels 50 metres, amb un pressupost d’execució per contracte amb IVA de 48.058,28 €.

SEGON.- Sotmetre’l a informació pública durant el termini de trenta dies, mitjançant la publicació d’edictes al Butlletí Oficial de la Província, al tauler electrònic d’anuncis municipal. L’expedient complet es podrà consultar dins l’apartat d’expedients en informació pública de la seu electrònica.

**TERCER.-** El projecte s’entendrà definitivament aprovat si no es formula cap al·legació.